ਚੀਨ-ਭਾਰਤ ਦੇ ਰੱਖਿਆ ਮੰਤਰੀਆਂ ਦੀ ਰੂਸ ’ਚ ਹੋਈ ਬੈਠਕ ਵਿੱਚ ਕੌਣ ਕੀ-ਕੀ ਬੋਲਿਆ\nਦੋਹਾਂ ਦੇਸ਼ਾਂ ਦੇ ਰੱਖਿਆ ਮੰਤਰੀ ਸ਼ੰਘਾਈ ਸਹਿਯੋਗ ਸੰਗਠਨ ਦੀ ਬੈਠਕ ਵਿੱਚ ਹਿੱਸਾ ਲੈਣ ਰੂਸ ਦੀ ਰਾਜਧਾਨੀ ਮਾਸਕੋ ਵਿੱਚ ਹਨ

ਰੱਖਿਆ ਮੰਤਰਾਲਾ ਵੱਲੋਂ ਬੈਠਕ ਮੁੱਕਣ ਤੋਂ ਬਾਅਦ ਟਵੀਕ ਕਰਕੇ ਜਾਣਕਾਰੀ ਗਈ ਕਿ ਬੈਠਕ ਦੋ ਘੰਟੇ 20 ਮਿੰਟ ਤੱਕ ਚੱਲੀ।

ਭਾਰਤੀ ਮੀਡੀਆ ਦਾ ਦਾਅਵਾ ਹੈ ਕਿ ਇਸ ਬੈਠਕ ਲਈ ਪਹਿਲ ਚੀਨ ਦੇ ਰੱਖਿਆ ਮੰਤਰੀ ਨੇ ਆਪ ਕੀਤੀ ਸੀ।

End of Twitter post, 1

ਇਹ ਵੀ ਪੜ੍ਹੋ:

ਜ਼ਿਕਰਯੋਗ ਹੈ ਕਿ ਦੋਵਾਂ ਦੇਸ਼ਾਂ ਵਿਚਕਾਰ ਪਿਛਲੇ ਕੁਝ ਮਹੀਨਿਆਂ ਤੋਂ ਸਰਹੱਦੀ ਵਿਵਾਦ ਕਾਰਨ ਆਪਸੀ ਤਣਾਅ ਹੈ ਅਤੇ ਫੌਜੀਆਂ ਦੀਆਂ ਹਿੰਸਕ ਝੜਪਾਂ ਵੀ ਹੋ ਚੁੱਕੀਆਂ ਹਨ।

ਆਲ ਇੰਡੀਆ ਰੇਡੀਓ ਦੀ ਖ਼ਬਰ ਦੇ ਮੁਤਾਬਕ, ਸ਼ੰਘਾਈ ਸਹਿਯੋਗ ਸੰਗਠਨ (SCO), ਸੋਵੀਅਤ ਸੰਘ ਤੋਂ ਵੱਖ ਹੋਏ ਅਜ਼ਾਦ ਦੇਸ਼ਾਂ ਦੇ ਸੰਗਠਨ (CIS) ਅਤੇ ਸੰਯੁਕਤ ਰੱਖਿਆ ਸੰਗਠਨ (CSTO) ਦੇ ਮੈਂਬਰ ਦੇਸ਼ਾਂ ਦੀ ਸਾਂਝੀ ਬੈਠਕ ਨੂੰ ਰਾਜਨਾਥ ਸਿੰਘ ਨੇ ਸੰਬੋਧਨ ਕੀਤਾ।

ਉਨ੍ਹਾਂ ਕਿਹਾ ਕਿ ਭਾਰਤ ਅਜਿਹੀ ਵਿਸ਼ਵੀ ਸੁਰੱਖਿਆ ਲਈ ਵਚਨਬੱਧ ਹੈ ਜੋ ਸੁਤੰਤਰ, ਪਾਰਦਰਸ਼ੀ, ਸਮਾਵੇਸ਼ੀ ਅਤੇ ਕੌਮਾਂਤਰੀ ਕਾਨੂੰਨਾਂ ਨਾਲ ਬੱਝੀ ਹੋਵੇ।

ਉਨ੍ਹਾਂ ਨੇ ਕਿਹਾ ਕਿ ਦੁਨੀਆਂ ਵਿੱਚ ਇੱਕ-ਦੂਜੇ ਤੇ ਭਰੋਸਾ ਅਤੇ ਸਹਿਯੋਗ, ਕੌਮਾਂਤਰੀ ਕਾਨੂੰਨਾਂ ਦੇ ਪ੍ਰਤੀ ਸਨਮਾਨ, ਇੱਕ-ਦੂਜੇ ਬਾਰੇ ਸੰਵੇਦਨਸ਼ੀਲਤਾ ਅਤੇ ਮਤਭੇਦਾਂ ਨੂੰ ਸ਼ਾਂਤੀ ਪੂਰਬਕ ਤਰੀਕਿਆਂ ਨਾਲ ਸੁਲਝਾਉਣ ਦਾ ਬੰਦੋਬਸਤ ਕੀਤਾ ਜਾਣਾ ਚਾਹੀਦਾ ਹੈ।

ਵੀਡੀਓ: ਬੀਬੀਸੀ ਪੰਜਾਬੀ ਨੂੰ ਇੰਝ ਲਿਆਓ ਆਪਣੀ ਹੋਮ ਸਕਰੀਨ ’ਤੇ

ਚੀਨ ਦੇ ਸਰਕਾਰੀ ਅਖ਼ਬਾਰ ਦਿ ਗਲੋਬਲ ਟਾਈਮਜ਼ ਨੇ ਟਵੀਟ ਕੀਤਾ ਕਿ ਚੀਨੀ ਰੱਖਿਆ ਮੰਤਰੀ ਨੇ ਬੈਠਕ ਵਿੱਚ ਕਿਹਾ ਕਿ ਚੀਨ-ਭਾਰਤ ਦੇ ਸਰਹੱਦੀ ਤਣਾਅ ਲਈ ਭਾਰਤ ਪੂਰੀ ਤਰ੍ਹਾਂ ਜ਼ਿੰਮੇਵਾਰ ਹੈ ਅਤੇ ਚੀਨੀ ਫ਼ੌਜ ਕੋਲ ਚੀਨ ਦੀਆਂ ਸਰਹੱਦਾਂ ਦੀ ਰਾਖੀ ਲਈ ਦ੍ਰਿੜ ਨਿਸ਼ਚਾ, ਸਮਰੱਥਾ ਅਤੇ ਆਤਮ-ਵਿਸ਼ਵਾਸ਼ ਹੈ।

ਦੁਨੀਆਂ 1900 ਵਰਗੀ ਮੁੜ ਕਿਉਂ ਬਣ ਸਕਦੀ ਹੈ?

ਵਿਸ਼ਵ ਬੈਂਕ ਦੇ ਸਾਬਕਾ ਮੁਖੀ ਰੌਬਰਟ ਜ਼ੋਲਿਕ ਨੇ ਸੰਸਥਾ ਦੀ ਸਾਲ 2008-09 ਦੀ ਆਰਥਿਕ ਮੰਦੀ ਵਿੱਚ ਅਗਵਾਈ ਕੀਤੀ

ਵਿਸ਼ਵ ਬੈਂਕ ਦੇ ਸਾਬਕਾ ਮੁਖੀ ਨੇ ਫਿਕਰ ਜਤਾਈ ਹੈ ਕਿ ਜੇ ਮੌਜੂਦਾ ਸੰਕਟ ਨਾਲ ਨਜਿੱਠਣ ਲਈ ਦੇਸ਼ਾਂ ਨੇ ਮਿਲ ਕੇ ਕੰਮ ਨਾ ਕੀਤਾ ਤਾਂ ਦੁਨੀਆਂ ਇੱਕ ਵਾਰ ਫਿਰ ਸਾਲ 1900 ਵਰਗੀ ਲੱਗ ਸਕਦੀ ਹੈ। 

ਰੌਬਰਟ ਜ਼ੋਲਿਕ ਨੇ ਅਮਰੀਕਾ ਤੇ ਚੀਨ ਵਿਚਾਲੇ ਚੱਲ ਰਹੀ ਖਹਿਬਾਜ਼ੀ ਨੂੰ ਆਲਮੀ ਅਰਥਚਾਰੇ ਲਈ ਗੰਭੀਰ ਖ਼ਤਰਾ ਦੱਸਿਆ।

ਜ਼ਿਕਰਯੋਗ ਹੈ ਕਿ ਜ਼ੋਲਿਕ ਛੇ ਅਮਰੀਕੀ ਰਾਸ਼ਟਰਤੀਆਂ ਦੇ ਸਲਾਹਕਾਰ ਰਹੇ ਹਨ।

ਉਨ੍ਹਾਂ ਨੇ ਬੀਬੀਸੀ ਨੂੰ ਦੱਸਿਆ ਕਿ ਸਹਿਯੋਗ ਹੀ ਉਹ "ਇਕਲੌਤਾ ਰਾਹ ਹੈ ਜਿਸ ਨਾਲ ਆਮਲੀ ਆਰਥਿਕਤਾ ਮੰਦੀ ਵਿੱਚੋਂ ਨਿਕਲ ਸਕੇਗੀ"।

ਉਨ੍ਹਾਂ ਨੇ ਬੀਬੀਸੀ ਏਸ਼ੀਆ ਰਿਪੋਰਟ ਨੂੰ ਦੱਸਿਆ,"ਮੈਨੂੰ ਲਗਦਾ ਹੈ (ਅਮਰੀਕਾ ਤੇ ਚੀਨ ਦਾ ਰਿਸ਼ਤਾ) ਅੰਤ ਹੀਣ ਗਰਤ ਵੱਲ ਜਾ ਰਿਹਾ ਹੈ ਤੇ ਸਾਨੂੰ ਨਹੀਂ ਪਤਾ ਇਸ ਦੀ ਥਾਹ ਕਿੱਥੇ ਜਾ ਕੇ ਲੱਗੇਗੀ।'

ਉਨ੍ਹਾਂ ਨੇ ਕਿਹਾ ਕਿ ਦੇਸ਼ ਵਿਸ਼ਵੀਕਰਣ ਤੋਂ ਪਿਛਾਂਹ ਹਟਦੇ ਰਹੇ ਤੇ ਕੌਮੀ ਹਿੱਤਾਂ...\n\ntl;dr:
ਸ਼ੁਕਰਵਾਰ ਨੂੰ ਭਾਰਤ ਦੇ ਰੱਖਿਆ ਮੰਤਰੀ ਰਾਜਨਾਥ ਸਿੰਘ ਅਤੇ ਉਨ੍ਹਾਂ ਦੇ ਚੀਨੀ ਹਮਰੁਤਬਾ ਜਰਨਲ ਵੇਈ ਫੇਂਘੇ ਦਰਮਿਆਨ ਦੁਵੱਲੀ ਬੈਠਕ  ਰੂਸ ਦੀ ਰਾਜਧਾਨੀ ਮਾਸਕੋ ਵਿੱਚ ਹੋਈ।